Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: A tényleges költségek alapján történő évközi visszaigénylésre — amennyiben a 31/2001. (IX. 14.) OM rendelet
Paragraph Index: 785

c) az a) és b) pont szerinti összegek különbözeteként megállapított éves nettó kötelezettségét maga állapítja meg, és vallja be az állami adóhatóságnak benyújtandó adóévet követő év második hónapjának 15. napjáig az állami adóhatóságnak.” A fentiek egyben azt is jelentik, hogy a gyakorlati képzést nem szervező hozzájárulásra kötelezetteknek a 2001. évi szakképzési hozzájárulási kötelezettségükről az Oktatási Minisztérium felé nem kell bevallást, elszámolást, tájékoztatást küldeniük, és a kötelezettségük befizetését az APEH szakképzési hozzájárulás beszedési számla 10032000-06056061 számlájára kell teljesíteniük. Tájékoztatjuk Önöket, hogy az Oktatási Minisztérium Alapkezelő Igazgatósága az előzőektől eltérően tévesen közvetlenül a Munkaerőpiaci Alap Fejlesztési és Képzési Alaprész pénzügyi lebonyolítási számlájára fizetett 2001. évre vonatkozó befizetéseket kérelemre visszafizeti. A kérelembe a befizető azonosítását szolgáló adatokon (pontos név, cím, adószám, pénzforgalmi jelzőszám) kívül feltétlenül fel kell tüntetni azt, hogy a visszafizetés a 2001. évi hozzájárulási kötelezettség téves befizetése miatt vált szükségessé, továbbá a befizetés dátumát és annak a számlának a számát, amelyre a befizetés történt. A kérelem mellékleteként kérjük csatolni a befizetést igazoló bankkivonat másolatát. Oktatási Minisztérium Alapkezelő Igazgatósága 2001/149. szám BEJELENTKEZÉSI NYOMTATVÁNY a szakképzési hozzájárulási kötelezettség elszámolására, a szakképzési hozzájárulásról és a szakképzés fejlesztésének

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes